A Wilma hurrikán 5-ös kategóriájú hurrikán volt a Karib-térségben és Mexikó, valamint az USA környékén 2005. októberben. A Wilma az az Atlanti-térségben valaha dokumentált legintenzívebb trópusi ciklon, valamint a második legintenzívebb volt a világon a Tip nevű tájfun után, mígnem 2015-ben megelőzte a Patricia hurrikán. Legnagyobb intenzitása idején a központjában 882 mbar-ig süllyedt a légnyomás, amire rég nem volt példa. Ezt csak a Tip (1979), és 2013-ban a Haijan múlta felül, ugyanis abban 869,9 mbar-ig zuhant a légnyomás (a 2015-ös Patricia hurrikánban pedig 872 mbar-ig). Wilma része volt a rekordokat döntögető 2005-ös atlanti hurrikánszezonnak, amelyhez a 10 legintenzívebb atlanti hurrikán közül több tartozik, például Rita és Katrina. Wilma a huszonnegyedik rendszer, a huszonkettedik elnevezett vihar, a tizenharmadik hurrikán, hatodik "jelentősebb" (3-as kategória+) hurrikán, negyedik ötös kategóriájú hurrikán, és a második legpusztítóbb és legköltségesebb hurrikán volt a 2005-ös szezonban. A Wilma sok helyen ért partot, katasztrofális pusztítást végezve hatalmas erejű szelével és lassú mozgásával. A Wilma részben érintette azokat a területeket, amelyeket pár hónappal korábban az Emily hurrikán is érintett.